Lav et referat af nedenstående tekst:

Tekst:
På TV blev hun kendt for at drikke sin egen urin – nu kommer hun med en særlig hjælp til tusindvis af tissetrængende kvinder. Når første bajer eller breezer knappes op tidligt, tidligt lørdag morgen til Aalborg Karneval, kommer blæren på overarbejde gennem Aalborgs gader. Det giver udfordringer for især det ene køn. Men fortvivl ej, fænomenet fra DR-programmet 'Alene i Vildmarken', Camilla Varming Nielsen, har løsningen. Tissetragten. Shewee. Eller ‘den bærbære urinal’. Kært barn har mange navne. Og den kan betyde, at der fremover også bliver mange kvinder, der står op og tisser. -	I mine start 20’ere på Roskilde, snakkede jeg med mine veninder om, hvorvidt vi kunne få et aggregat, så vi kunne stå op og pisse som mændene. Jeg har selv været til Aalborg Karneval, og det var fucking sjovt, men der var jo ikke mange toiletter, siger Camilla Varming Nielsen. Og det er da også svært at have toiletter nok til 90.000 festglade mennesker langs Vesterbro. Husk at det er ulovligt at tisse i offentligheden . Derfor kan tissetragten være en ’game changer’, siger hun. I ’Alene i Vildmarken’ tissede hun selv stående i en æblemostflaske. -	Jo flere promiller der kommer indenbords, des mere ligeglad bliver man med at rive bukserne ned over røven, som hun siger. -	Men lige inden man rammer dét punkt, er tissetragten mega brugbar. Kræver øvelse Hun vil dog ikke anbefale, at lørdagens gigantiske folkefest bliver første gang, du bruger tissetragten. -	De første par gange pissede jeg i buskerne, fordi jeg ikke fik vendt den rigtigt, forklarer hun, inden hun understreger at – som med så mange andre ting – gør øvelse mester. Til gengæld kan Camilla Varming Nielsen, der efter TV-programmets success nu også sælger æblemost under navnet ‘Urinaden’, ikke komme på noget, der skulle være mere brugbart for de udklædte nordjyske kvinder. -	For festival- og friluftsgæster, der er det virkelig en magisk ting som kvinde. -	Nu er karneval ikke et sted med særlig mange flåter, men som kvinde er det ikke optimalt,  hele tiden at have øjnene ned i flåthøjde. Alle steder skal tjekkes, det skal mænd ikke på samme måde, siger hun. Festivalsæson er højsæson Netop den kommende festivalsæson er også en oplagt mulighed for at undgå at tisse i gulv– eller buskadshøjde. -	Den burde ligge i tasken sammen med en mintpastil og en tandbørste. Skulle jeg på festival, så blev den en del af mit kit. Så springer du alle festivalkøer over. - Nu har jeg tit siddet ved siden af toiletskure og tisset, fordi jeg ikke er så blufærdig, slutter Camilla Varming Nielsen. Husk at du kan følge Aalborg Karneval live lørdag på tv2nord.dk fra klokken 10 til 13. Vi sender også live på Tiktok og Facebook fra festlighederne.

Referat:
Kvinder, der tisser stående, kan blive fremtiden til karneval. Og sommerens festivaler.